ПЛАН- ПРОГРАМА ЗА ДЕЙНОСТТА НА ЧИТАЛИЩЕ „ВЪЗРАЖДАНЕ 1999“ – ГР.ВАРНА ПРЕЗ 2024 Г.

Основна цел на програмата:

1. Развитие и укрепване на читалището, като общностен център с културно- просветна, информационна, социална и гражданска функции.
2. Превръщане на читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.
3. Съхраняване на традициите с цел предаване на нематериалното културно наследство на следващите поколения.
4. Подпомагане на традиционните читалищни дейности и търсене на нови съвременни форми за тяхното развитие и предаване.
5. Разширяване обхвата и повишаване качеството на читалищната дейност .
6. Търсене на алтернативни източници на фианнасиране.

Основни дейности по изпълнение на програмата:

Съществена част от дейността на читалището е грижата за разширяване и

развитие на любителското художествено творчество. Читалището се явява като най –

естествения мост между миналото и съвремието и ролята му при създаването,

укрепването и възпроизвеждането на традициите и културата на местното население.

Художествено – творческата дейност в читалището цели запазване и развитие на

традиционните ценности на българския народ, съхранение на обичаите и традициите,

както и създаване на нови традиции, породени от нуждите на местните общности.

Чрез тази дейност читалището ще работи за привличане на младите хора и учениците

към читалищните самодейни колективи.

В читалището работят следните школи и формации:

1. Ансамбъл за български и турски фолклор
2. Фолклорна група за автентични песни
3. Състав за художествено слово
4. Танцова формация за характерни танци „Диамант“
5. Музикална школа – тамбура, китара,саз,тъпан,тарамбука,зурна
6. Клуб за народни хора „Луди млади“
7. Тамбурашки оркестър

Планирани събития и инициативи:

1. м.януари – Изложба на варненски художници в салона на читалището
2. м.януари – Бабин ден - честване
3. м.февруари – Честване Ден на лозаря
4. м.февруари – Международен ден на майчиния език - честване
5. 1 март – Ден на любителското творчество- изява на самодейците
6. м. март – Литературно четене посветено на 3 март
7. м.март – 8 март - честване
8. 23.април - Международен ден на книгата – беседа
9. м.април – Великден – „Да нашарим яйцата“ – конкурс за най-шарено и най-здраво яйце – работилница с децата от школите
10. 29 април – Международен ден на танца – концерт
11. м.май - Празничен концерт за 6 май - Гергьовден
12. 11 май – Международен ден на културата – многообразие за диалог и развитие - честване
13. 24 май – Ден на българската просвета и култура- честване
14. м.май – Вечер на таланта с участие на самодейците
15. 1 юни – Ден на детето- празник с участието на децата от школите
16. м.юни. - Участие в Национален фестивал на етносите „България за всички“-Варна
17. м.юли – Литературна вечер с участие на поети и писатели от гр.Варна и гр.Шумен
18. м.август – Ден на Варна - честване
19. 6 септември – Ден на съединението- честване и изработване на информационно табло за празника
20. 22 септември – Ден на независимостта – честване
21. 26 септември – Световен ден на езиците - беседа
22. м.октомври – Откриване на новия учебно-творчески сезон
23. м.октомври – Световен ден на музиката – концерт
24. 1 ноември – Ден на народните будители – отбелязване с участието на литературния клуб при читалището
25. 16 ноември – Международен ден на толерантността – беседа
26. м.декември – Мевляна – представяне философията на древния философ и поет
27. м.декември – Участие на съставите в Коледни и новогодишни концерти

Настоящата програма е отворена за допълнения и е приета в съответствие с чл.26 от Закона за народните читалища.

Изпълнението на Програмата ще даде възможност за реализация на набелязаните цели,

задачите и основните дейности. Успешното им изпълнение ще спомогне за опазването

и съхранението на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край,подпомагането и развитието на любителското художествено творчество. Ще стимулира младите талантливи хора. Реализирането на инициативи ще допринесе за обогатяване на културния живот.

Неждет Ахмед

Председател на Народно читалище „Възраждане 1999“